钦定古今图书集成/明伦汇编/闺媛典/第049卷 > 曹泰财妻刘氏
## 钦定古今图书集成/明伦汇编/闺媛典/第049卷 > 曹泰财妻刘氏

按《辍耕录》：“刘氏，冀之衡水人，通古文、孝经、小学诸书。
适同郡曹泰财红巾陷河朔，因避兵聊城村。贼掩至，
大掠，见刘居群人中，特妍整，持刀驱之行。刘曰：‘吾妇
人，惟知从夫而已，不从贼也’。贼欲移其心，乃盛陈金
玉珠玑，仍用锦绣衣服被其身。刘裂碎之，强拥上马，
堕地者数四。贼怒，绳其项，就马上曳之。刘以手爪地”，
以头触石流血，骂贼不绝声，遂遇害。